Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/ 05, 109/07, 129/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20), članka 33. Zakona o komunalnom gospodarstvu („Narodne novine“ broj 68/18, 110/18 i 32/20), članka 40. Statuta Grada Delnica („Službene novine Grada Delnica“ broj 2/21) Gradsko vijeće Grada Delnica na 38. sjednici održanoj 19. ožujka 2025. godine donosi

**ODLUKU O IZMJENAMA I DOPUNAMA ODLUKE O** **NAČINU OBAVLJANJA KOMUNALNIH DJELATNOSTI**

**Članak 1.**

U Odluci o načinu obavljanja komunalnih djelatnosti (SN GD 8/18, 2/23) u članku. 4. stavak 1. iza točke 2. dodaje se točka 3. koja glasi:

„3. pravne ili fizičke osobe na temelju ugovora o koncesiji.“

**Članak 2.**

Iza članka 7. dodaje se glava iznad članka 7..a i članak 7.a koji glase:

 „ VI. KOMUNALNE DJELATNOSTI KOJE SE MOGU OBAVLJATI NA TEMELJU UGOVORA O KONCESIJI

Članak 7.a

 „(1) Iznimno, ako to trenutne okolnosti na tržištu radne snage opravdavaju, na području Grada Delnica komunalnu djelatnost obavljanje dimnjačarskih poslova, mogu obavljati pravne ili fizičke osobe na temelju ugovora o koncesiji.

(2) Koncesija se može dati pravnoj ili fizičkoj osobi registriranoj za obavljanje djelatnosti iz stavka 1. ovog članka na vrijeme od 5 (pet) godina.

(3) Obavljanje komunalne djelatnosti dimnjačarski poslovi dodjelom koncesije, može se ukoliko se za to ukaže potreba, urediti posebnom odlukom.

(5) Postupak odabira osobe s kojom se sklapa ugovor o koncesiji provodi se sukladno Zakonu o komunalnom gospodarstvu i propisima kojima se uređuju koncesije.“

Dosadašnja glava pod rednim brojem VI., postaje redni broj VII.

**Članak 3.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 363-02/25-01/01

URBROJ: 2170-6-4-1-25-1

Delnice, 19. ožujka 2025. godine

Gradsko vijeće Grada Delnica

Predsjednica

Ivana Pečnik Kastner, v.r